Drie dae van rou in Pakistan na skoolaanval | Maroela Media
'n Kerslig-nagwaak is vir die slagoffers gehou. Foto: MQM (Muttahida Quami Movement)/Facebook
Pakistan het drie dae van rou aangekondig na Taliban-terrioriste Dinsdag 'n skool in Peshawar aangeval het. Minstens 132 kinders en nege personeellede is in die aanval dood, en meer as 'n honderd mense is gewond.
Die eerste begrafnisse het reeds Dinsdagnag begin, en word deur groot menigtes mense bygewoon. Die aanval word as die Taliban se bloedigste aanval ooit beskryf. Die sewe aanvallers is almal in die aanvalle dood.
Die skool word veral deur weermagpersoneel se kinders bygewoon. Die Taliban het die aanval beskryf as weerwraak op die weermag weens verskerpte aanvalle op die Taliban in die omgewing. Die Taliban het egter aangedui dat die selfmoord-aanvallers nie veronderstel was om kinders aan te val nie, en dat die spesifieke teiken as "misverstand" gekies is.